Зад обобщаващото понятие пръскачки се крие неподозирано за непосветените многообразие от конструктивни решения и модели. MESTO предлага широки възможности за оптимален избор според вида на работата, нейната интензивност и химически състав на течностите. Продуктовата гама се разпростира от пулверизатори с помпа в капачката за разпръскване на домакински препарати за почистване, малки пръскачки с въздушна помпа за растителна защита и подхранване с течни торове на домашните цветя, през всевъзможни пръскачки за различни по големина и вид на насажденията дворни и с производствено предназначение градини и лозя, до авторемонтни работилници, строителни и други обекти, при които е необходимо прецизно и равномерно разпръскване на вода, на различни химически препарати, било за външно почистване на двигатели, за защита на изделия от дърво като импрегнацията на железопътни дървени траверси, и много други. MESTO предлага и съдове под налягане, предназначени за подаване на вода за охлаждане на инструмента при „мокро” рязане и пробиване в бетон и други строителни материали.